Geszeft w Kato
Już za pora dni otwarci „Geszeftu” zrychtowanego bez chopów z Kato – Dominika i Michała.
20 czyrwca ło szóstej po połedniu trzeja być w Katowicach na ul Morcinka 23. Bydzie se tam szło sprawić prawie wszyjstko. Łod ksionżek, szkorup łobleczynio, załuśniczek, pieścionków, bryli, epyów, taszów przez koła. Bydzie tyż nasze gryfne łobleczyni z kolekcji „na zicher” i „gryfnie dlo bajtli”.
A i tyż napić dobrego kafyju abo tyju abo naszyj ślonskij brauzy. A wto je maszketnik bydzie se móg zmaszkecić kusek zisty.
Toż kiej byście niy wiedzieli co sprawić Waszym przocielom na gyburstag, weseli, krzciny, abo inksze łokazje przidźcie tam, a na pewno gibko znojdziecie coś gryfnego. Mało tego, to je Geszeft z tym, co nasze, lokalne, zrychtowane bez ślonskich projektantów i na Ślonsku. I tyż co ważne, to to, że niy som łone taki na jedyn roz ino bydom służyć na lata. Toż ciśnijcie do Geszeftu!
Co za wydarzyni? Łotwarcie Geszeftu
Kaj i ło kierej? Katowice, godz 18:00, ul Morcinka 23
A wiyncyj tukyj:
https://www.facebook.com/events/178665385635764/
szl_Latn szl_Latn szl_Latn szl_Latn szl_Latn szl_Latn szl_Latn szl_Latn zho_Hans